CELEX: 32015R1757
Language: fi
Date: 2015-09-28 00:00:00
Title: Komission täytäntöönpanoasetus (EU) 2015/1757, annettu 28 päivänä syyskuuta 2015, folpetin hyväksymisestä vanhana tehoaineena käytettäväksi biosidivalmisteissa valmisteryhmässä 6 (ETA:n kannalta merkityksellinen teksti)

2.10.2015   
            
            
               FI
            
            
               Euroopan unionin virallinen lehti
            
            
               L 257/12
            
         KOMISSION TÄYTÄNTÖÖNPANOASETUS (EU) 2015/1757,
   annettu 28 päivänä syyskuuta 2015,
   folpetin hyväksymisestä vanhana tehoaineena käytettäväksi biosidivalmisteissa valmisteryhmässä 6
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon biosidivalmisteiden asettamisesta saataville markkinoilla ja niiden käytöstä 22 päivänä toukokuuta 2012 annetun Euroopan parlamentin ja neuvoston asetuksen (EU) N:o 528/2012 (1), ja erityisesti sen 90 artiklan 2 kohdan,
   sekä katsoo seuraavaa:
   
               (1)
            
            
               Italia vastaanotti 13 päivänä heinäkuuta 2009 hakemuksen Euroopan parlamentin ja neuvoston direktiivin 98/8/EY (2) 11 artiklan 1 kohdan mukaisesti folpetin sisällyttämiseksi tehoaineena sen liitteeseen I käytettäväksi kyseisen direktiivin liitteessä V määritetyssä valmisteryhmässä 6 (suljetuissa astioissa käytettävät säilytysaineet), joka vastaa asetuksen (EU) N:o 528/2012 liitteessä V määritettyä valmisteryhmää 6.
            
         
               (2)
            
            
               Italia toimitti komissiolle kesäkuussa 2011 direktiivin 98/8/EY 11 artiklan 2 kohdan mukaisesti arviointiraportin suosituksineen.
            
         
               (3)
            
            
               Biosidivalmistekomitea valmisteli 17 päivänä kesäkuuta 2014 Euroopan kemikaaliviraston lausunnon ottaen huomioon arvioinnista vastaavan toimivaltaisen viranomaisen päätelmät.
            
         
               (4)
            
            
               Arviointikertomuksen mukaan biosidivalmisteiden, joita käytetään valmisteryhmässä 6 ja jotka sisältävät folpettia, voidaan odottaa täyttävän direktiivin 98/8/EY 5 artiklassa asetetut vaatimukset edellyttäen, että tietyt sen käyttöä koskevat edellytykset täyttyvät.
            
         
               (5)
            
            
               Siksi on aiheellista hyväksyä folpetin käyttö valmisteryhmään 6 kuuluvissa biosidivalmisteissa, jos liitteessä esitettyjä erityisedellytyksiä noudatetaan.
            
         
               (6)
            
            
               Koska folpetti täyttää perusteet sen luokittelemiseksi ihoa herkistäväksi (kategoria 1), siten kuin tämä on määritetty Euroopan parlamentin ja neuvoston asetuksen (EY) N:o 1272/2008 (3) liitteessä 1, käsitellyt esineet, jotka on käsitelty folpetilla tai jotka sisältävät folpettia, olisi merkittävä asianmukaisesti, kun ne saatetaan markkinoille.
            
         
               (7)
            
            
               Tässä asetuksessa säädetyt toimenpiteet ovat pysyvän biosidivalmistekomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Hyväksytään folpetti käytettäväksi tehoaineena biosidivalmisteissa valmisteryhmässä 6 siten, että sovelletaan liitteessä vahvistettuja spesifikaatioita ja edellytyksiä.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 28 päivänä syyskuuta 2015.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 167, 27.6.2012, s. 1.
   
      (2)  Euroopan parlamentin ja neuvoston direktiivi 98/8/EY, annettu 16 päivänä helmikuuta 1998, biosidituotteiden markkinoille saattamisesta (EYVL L 123, 24.4.1998, s. 1).
   
      (3)  Euroopan parlamentin ja neuvoston asetus (EY) N:o 1272/2008, annettu 16 päivänä joulukuuta 2008, aineiden ja seosten luokituksesta, merkinnöistä ja pakkaamisesta sekä direktiivien 67/548/ETY ja 1999/45/EY muuttamisesta ja kumoamisesta ja asetuksen (EY) N:o 1907/2006 muuttamisesta (EUVL L 353, 31.12.2008, s. 1).
   
      LIITE
      
                  Yleisnimi
               
               
                  IUPAC-nimi
                  Tunnistenumerot
               
               
                  Tehoaineen vähimmäispuhtausaste (1)
                  
               
               
                  Hyväksymispäivä
               
               
                  Hyväksymisen päättymispäivä
               
               
                  Valmisteryhmä
               
               
                  Erityisedellytykset
               
            
                  Folpetti
               
               
                  IUPAC-nimi:
                  N-(trikloorimetyylitio)-ftaali-imidi
                  EY-numero: 205-088-6
                  CAS-numero: 133-07-3
               
               
                  940 g/kg
               
               
                  1. tammikuuta 2016
               
               
                  31. joulukuuta 2025
               
               
                  6
               
               
                  Valmisteen arvioinnissa on kiinnitettävä erityistä huomiota altistumiseen, riskeihin ja tehoon, jotka liittyvät lupahakemuksen kattamiin käyttötarkoituksiin mutta joita ei ole käsitelty tehoaineen riskinarvioinnissa unionin tasolla.
                  Biosidivalmisteiden lupien on täytettävä seuraavat edellytykset:
                  
                              1)
                           
                           
                              Teollisuuskäytössä on noudatettava turvallisia työtapoja ja asianmukaisia järjestelyjä. Jos valmisteita käytettäessä altistumista ei voida muilla keinoin vähentää hyväksyttävälle tasolle, on käytettävä asianmukaisia henkilönsuojaimia.
                           
                        
                              2)
                           
                           
                              Valmisteiden merkinnöissä tai käyttöturvallisuustiedotteissa (silloin kun ne ovat käytettävissä) on maaperän suojelemiseksi sille aiheutuvan riskin vuoksi mainittava, että säilyväksi käsiteltyä valmistetta ulkona käytettäessä on toteutettava toimenpiteitä, jotta valmistetta ei pääse valumaan eikä joudu ympäristöön, jollei voida osoittaa, että riskit voidaan rajoittaa hyväksyttävälle tasolle muilla tavoilla.
                           
                        
                              3)
                           
                           
                              Valmisteille ei maaperälle aiheutuvan riskin vuoksi myönnetä lupaa käytettäväksi ulkona ruiskuttamalla käytettävien seosten säilyvyyden takaamiseen varastoinnin aikana, ellei voida osoittaa, että riskit voidaan muilla tavoilla vähentää hyväksyttävälle tasolle.
                           
                        Käsiteltyjen esineiden saattamiseen markkinoille sovelletaan seuraavaa edellytystä:
                  Folpetilla käsitellyn tai folpettia sisältävän käsitellyn esineen markkinoille saattamisesta vastaavan henkilön on varmistettava, että kyseessä olevan käsitellyn esineen merkinnöissä annetaan asetuksen (EU) N:o 528/2012 58 artiklan 3 kohdan toisessa alakohdassa tarkoitetut tiedot.
               
            
         (1)  Tässä sarakkeessa ilmoitettu puhtaus on tehoaineen vähimmäispuhtausaste, jota on käytetty direktiivin 98/8/EY 11 artiklan mukaisesti tehtyä arviointia varten. Markkinoille saatetussa tuotteessa olevan tehoaineen puhtausaste voi poiketa vähimmäispuhtausasteesta, jos sen on todettu teknisesti vastaavan arvioitua tehoainetta.